Ehdotus: neuvoston asetus jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun asetuksen (EY) N:o 723/97 muuttamisesta /* KOM/2001/0308 lopull. - CNS 2001/0130 */



Virallinen lehti nro 270 E , 25/09/2001 s. 0022 - 0022



Ehdotus: NEUVOSTON ASETUS jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun asetuksen (EY) N:o 723/97 muuttamisesta (komission esittämä) PERUSTELUT Jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta 22. huhtikuuta 1997 annetun neuvoston asetuksen (EY) N:o 723/97 1 artiklassa säädetään, että yhteisö osallistuu kuluihin, jotka aiheutuvat jäsenvaltioille uusiin yhteisön velvoitteisiin perustuvien komission hyväksymien toimintaohjelmien toteuttamisesta, jos toimintaohjelmilla on määrä parantaa EMOTR:n tukiosaston menojen valvonnan rakenteita tai tehokkuutta. Kyseisen asetuksen 4 artiklassa säädetään, että yhteisön rahoitusosuus myönnetään 50 prosentin suuruisena kalenterivuosittain viitenä perättäisenä vuonna vuodesta 1997 alkaen niiden vuosittaisten määrärahojen puitteissa, joihin budjettivallan käyttäjä antaa luvan rahoitusnäkymien rajoissa. Komissio on esittänyt neuvostolle asetuksen (EY) N:o 723/97 soveltamista vuosina 1997-2000 koskevan kertomuksen, jossa se katsoo, että jäsenvaltioiden olisi saatava kyseisen asetuksen 1 artiklassa säädettyä rahoitustukea pidempään. Tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun asetuksen (ETY) N:o 3508/92 muuttamisesta 17. heinäkuuta 2000 annetussa neuvoston asetuksessa (EY) N:o 1593/2000 säädetään lisäksi paikkatunnistusjärjestelmään (GIS) ja digitaalisiin ortokuviin tukeutuvien uusien kalliiden tekniikoiden käyttöönotosta viljelylohkojen tunnistamisjärjestelmän kehittämiseksi. Yhteisön rahoitusta tarvitaan jäsenvaltioille tällä alalla aiheutuvien menojen kattamiseksi osittain. Muutosesityksen tarkoituksena on pidentää vuodella ajanjaksoa, jona yhteisön rahoitustukea voidaan maksaa. Tuki myönnetään tätä tarkoitusta varten olevien määrärahojen puitteissa. Yhteisön talousarvioon kohdistuvat rahoitusvaikutukset arvioidaan yhteensä 15,0 miljoonaksi euroksi vuodeksi 2002. 2001/0130 (CNS) Ehdotus: NEUVOSTON ASETUS jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun asetuksen (EY) N:o 723/97 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C sekä katsoo seuraavaa: (1) Jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta 22 päivänä huhtikuuta 1997 annetun neuvoston asetuksen (EY) N:o 723/97 [3] 1 artiklassa säädetään, että yhteisö osallistuu kuluihin, jotka aiheutuvat jäsenvaltioille uusiin yhteisön velvoitteisiin perustuvien komission hyväksymien toimintaohjelmien toteuttamisesta, jos toimintaohjelmilla on määrä parantaa EMOTR:n tukiosaston menojen valvonnan rakenteita tai tehokkuutta. Asetuksen 4 artiklassa säädetään, että yhteisön rahoitusosuus myönnetään kalenterivuosittain viitenä perättäisenä vuonna vuodesta 1997 alkaen niiden vuosittaisten määrärahojen puitteissa, joihin budjettivallan käyttäjä antaa luvan rahoitusnäkymien rajoissa. [3] EYVL L 108, 25.4.1997, s. 6. (2) Komissio on esittänyt neuvostolle asetuksen (EY) N:o 723/97 soveltamista vuosina 1997-2000 koskevan kertomuksen. Kun otetaan huomioon jäsenvaltioiden laatimat arviointikertomukset sekä toteutettujen ohjelmien tehokkuus, komissio katsoo, että jäsenvaltioiden olisi edelleen saatava rahoitustukea asetuksen (EY) N:o 723/97 1 artiklassa tarkoitettujen ohjelmien täytäntöönpanemiseksi. (3) Koska tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun asetuksen (ETY) N:o 3508/92 muuttamisesta 17 päivänä heinäkuuta 2000 annetussa neuvoston asetuksessa (EY) N:o 1593/2000 [4] säädetään paikkatunnistusjärjestelmään (GIS) ja digitaalisiin ortokuviin tukeutuvien uusien kalliiden tekniikoiden käyttöönotosta viljelylohkojen tunnistamisjärjestelmän kehittämiseksi, yhteisön tuen myöntäminen on erityisesti perusteltua jäsenvaltioille tällä alalla aiheutuvien menojen kattamiseksi osittain. Näin ollen on tarkoituksenmukaista poistaa oikeudellisen selkeyden vuoksi asetuksen (EY) N:o 723/97 5 artiklan viimeinen luetelmakohta. [4] EYVL L 182, 21.7.1999, s. 4. Asetus sellaisena kuin se on viimeksi muutettuna komission asetuksella (EY) N:o 495/2001 (EYVL L 72, 14.3.2001, s. 6). (4) Yhteisön rahoitustuen maksamista olisi näin ollen jatkettava vuodella, ON ANTANUT TÄMÄN ASETUKSEN: 1 artikla Muutetaan asetus (EY) N:o 723/97 seuraavasti: 1. Korvataan 2 artiklan 1 kohdan toinen alakohta seuraavasti: "Vuoteen 2002 liittyvät toimintaohjelmat on kuitenkin toimitettava komissiolle tämän asetuksen muuttamisesta annetun asetuksen (EY) N:o ..../.... voimaantulopäivää seuraavan ensimmäisen kuukauden loppuun mennessä." 2. Korvataan 4 artiklan 1 kohdan ensimmäisessä virkkeessä ilmaisu "viitenä perättäisenä vuonna" ilmaisulla "kuutena perättäisenä vuonna". 3. Poistetaan 5 artiklan viimeinen luetelmakohta. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS 1. Toimenpiteen nimi Neuvoston asetus jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun asetuksen (EY) N:o 723/97 muuttamisesta 2. Budjettikohta/-kohdat B1-3602 - Valvonta- ja torjuntatoimet - Jäsenvaltioiden suorittamat maksut 3. Oikeusperusta EY:n perustamissopimuksen 37 artikla 4. Toimenpiteen kuvaus 4.1 Yleinen tavoite Asetuksen tarkoituksena on pidentää vuodella ajanjaksoa, jona Euroopan unionin yleisestä talousarviosta voidaan maksaa rahoitustukea menoille, jotka aiheutuvat jäsenvaltioille uusista yhteisön velvoitteista aiheutuvien komission hyväksymien toimintaohjelmien toteuttamisesta sikäli kuin toimintaohjelmilla on määrä parantaa EMOTR:n tukiosaston menojen valvonnan rakenteita tai tehokkuutta. 4.2 Toimenpiteen kesto: yksi vuosi Varainhoitovuosi 2002. 5. Menojen ja tulojen luokitus 5.1 Pakolliset menot 5.2 Jaksottamattomat määrärahat 6. Meno-/tulolaji Jäsenvaltioille aiheutuvista menoista maksetaan 50 prosenttia. Yhteisön rahoitusosuus maksetaan jäsenvaltioiden komissiolle vuosittain esittämien toimintaohjelmien perusteella. 7. Rahoitusvaikutukset 7.1 Toimenpiteen kokonaiskustannusten laskutapa (yksikkökustannusten määrittely) Laskelma perustuu aikaisempiin kokemuksiin menoista, jotka ovat aiheutuneet toimenpiteen ensimmäisen soveltamisjakson aikana toteutetuista toimintaohjelmista, sekä niihin kustannuksiin, joita aiheutuu paikkatunnistusjärjestelmään (GIS) ja digitaalisiin ortokuviin tukeutuvien uusien tekniikoiden käyttöönotosta viljelylohkojen tunnistamisjärjestelmän kehittämiseksi (viimeksi mainitut kustannukset ovat 36 euroa hakijaa tai 1,2 euroa hehtaaria kohti eli kokonaiskustannukset ovat +/116 milj. euroa kaikkien jäsenvaltioiden osalta). 7.2 Kustannusten jakautuminen eri tekijöiden kesken Maksusitoumusmäärärahat, miljoonaa euroa (nykyhinnoin) >TAULUKON PAIKKA> 7.3 Maksusitoumusmäärärahojen ja maksumäärärahojen aikataulu Maksusitoumusmäärärahat, miljoonaa euroa (nykyhinnoin) >TAULUKON PAIKKA> 8. Petostenvastaiset toimenpiteet Valvonta perustuu ensisijaisesti menotositteiden, mahdollisten muiden tarpeellisiksi katsottujen tietojen ja selvitysten tarkastukseen sekä paikalla tehtäviin tarkastuksiin, jolloin tarkastetaan todistusasiakirjat ja/tai toteutetaan tiettyjä toimenpiteitä. Jos havaitaan virheellisiä ilmoituksia tai ilmoitettujen kustannusten ja todistusasiakirjojen välisiä eroja tai jos menot eivät ole lainsäädännössä vahvistettujen perusteiden mukaisesti tukikelpoisia, rahoitusta vähennetään ja aiheettomasti maksetut määrät peritään takaisin. 9. Kustannustehokkuusanalyysi 9.1 Määrälliset erityistavoitteet ja kohderyhmä - Erityiset tavoitteet liittyvät yleiseen tavoitteeseen Rahoitustuen myöntäminen jäsenvaltioille, jotka pyrkivät EMOTR:n tukiosaston menojen valvonnan tehostamiseen. - Kohderyhmä Koska kyseessä on valvonta, kohderyhmänä ovat yhteisön tuen saajat. 9.2 Toimenpiteen perustelut Perusteena on yhteisön taloudellisten etujen suojeleminen eli tarve avustaa jäsenvaltioita, joille valvontatoimenpiteet aiheuttavat huomattavan taloudellisen taakan. 9.3 Toimenpiteen seuranta ja arviointi Jäsenvaltiot ja komission henkilöstö seuraavat kaikkia erityisiä valvontaan liittyviä lisätoimia.